PÖYTÄKIRJA

Hallituksen kokous 4/2010
Iltakoulu Ry.
Aika: maanantai 01.03.2010 klo 16:00−17:57
Paikka: Päätalon ryhmätyötila RH C1, Tampereen yliopisto

Läsnäolijat: Gritten Naams, puheenjohtaja
Matti Muhli, sihteeri
Saara Kuittinen
Veikko Mäkelä
Jere Seikkala
Aleksi Harmokivi
Aki Luoto
Johannes Lehtinen
Ilari Väänänen
Raimo Muurinen
Leea Rautanen
Visa Pitkänen
Santeri Ulkuniemi
Laura Markkanen
Markus Räty

1. Kokouksen avaus
Puheenjohtaja avasi kokouksen kello 16:07.

2. Laillisuus ja päätösvaltaisuus
Kokous todettiin lailliseksi ja päätösvaltaiseksi.

3. Pöytäkirjantarkastajien valinta
Pöytäkirjantarkastajiksi valittiin Jere Seikkala ja Saara Kuittinen.

4. Esityslistan hyväksyminen
Kohtaan 8 Menneet ja tulevat tapahtumat lisättiin alakohta ”OSM-futsalturnaus”. Muutoin esityslista hyväksyttiin sellaisenaan työjärjestykseksi.

5. Ilmoitusasiat ja posti
Erityisiä ilmoitusasioita tai postia ei ollut.

6. Talous
Rahastonhoitaja Hanna Meriläinen tiedotti hallitusta yhdistyksen taloustilanteesta kokousta varten lähettämällään sähköpostilla (Liite 1).

7. Valmennuskurssi
Valmennuskurssikoordinaattorit valitsivat kurssien opettajiksi Saara Nikkisen (kansainvälinen politiikka) ja Juho Orjalan (valtio-oppi). Hallitus vahvisti päätöksen kokouksessaan. Rahastonhoitaja Hanna Meriläinen toimitti kokoukseen tiedot valmennuskurssin valmistelujen tilanteesta sähköpostilla (Liite 1).

8. Menneet ja tulevat tapahtumat
Laitoskahvit
Perinteiset kevään laitoskahvit järjestetään mahdollisesti viikolla 12. Tapahtuman teemaksi suunniteltiin yliopistouudistusta. Puheenjohtaja Gritten Naams ja varapuheenjohtaja Ilari Väänänen sopivat asiasta politiikan tutkimuksen laitoksen kanssa.

Biljarditurnaus
Päätettiin järjestää Iltakoulun biljarditurnaus tänäkin vuonna.
	
Pääsiäisen munaralli laitoksella
Myös perinteinen pääsiäisen munaralli tullaan järjestämään, mahdollisesti viikon 13 alussa. Päätettiin, että tiedotusvastaava Jere Seikkala ja varapuheenjohtaja Ilari Väänänen sopivat asiasta politiikan tutkimuksen laitoksen kanssa.
	
OSM-futsalturnaus
Iltakoulun joukkue osallistuu 26.-28.03.2010 Tampereella järjestettävään opiskelijoiden SM-futsalturnaukseen. Päätettiin yksimielisesti, että Iltakoulu osallistuu 150€:n turnausmaksuun 50 eurolla.

9. Toimikunnat
Koulutuspoliittinen toimikunta
Koulutuspoliittinen vastaava Johannes Lehtinen tiedotti opetusneuvostossa päätetyn, että Iltakoulun koulutuspoliittinen vastaava toimii jatkossa opetusneuvoston sihteerinä ja raportoi toiminnasta opiskelijoiden ja neuvoston välillä. Tavoitteena on myös työelämätiedotuksen tarkentaminen, Iltakoulun puolesta tiedotuksesta halutaan vastaamaan opiskelijaedustaja, joka valitaan myöhemmin. Politiikan tutkimuksen laitoksen suhtautuminen sähköiseen tenttijärjestelmään siirtymiseen oli yleisesti positiivista. Lisäksi henkilökunta hyväksyi Vapaaehtoistoiminnasta opintopisteitä -ehdotuksen.

9.1. Toimikuntien palautelomakkeen arviointi ja hyväksyminen, sekä palautteiden keruun aikataulu
Käytiin yhdessä läpi työryhmän valmisteleman toimikuntien palautelomakkeen sisältö ja muotoseikat. Kyselyn vastausaika alkaa viikolla 9 ja kestää viikon 11 loppuun. Päätettiin, että tiedotusvastaava Jere Seikkala koostaa kerätyt tiedot, joita käsitellään seuraavassa hallituksen kokouksessa ja esitellään jäsenistölle tulevassa kevätkokouksessa.

9.2. Kv.- ja tutortoimikunta
- Iltakoulun Plan-kummilapselle on kirjoitettu kirje ja se lähetetään tuota pikaa.
- Ensi syksyn ulkomaisten vaihto-opiskelijoiden tuutoreiden haku käynnistyi ja se kestää maaliskuun loppuun asti. Hallituksen jäseniä suositeltiin painokkaasti osallistumaan tuutorointitoimintaan.
- Päätettiin yksimielisesti, että Iltakoulun ainejärjestötilaan jääneet yhdeksät ylimääräiset haalarit voidaan myydä vaihto-opiskelijoille hintaan 20€/kpl.

9.3. Tapahtumatoimikunta
Juhlavastaava Saara Kuittinen tiedotti, että maaliskuun suurempien tapahtumien, talviolympialaisten ja lavatanssibileiden, valmistelu on hyvässä vauhdissa. Lisäksi todettiin, että keväällä järjestetään ainakin perinteiset pornobileet (huhtikuussa) sekä todennäköisesti myös perinteiset vappusitsit.

9.4. Työelämätoimikunta
U&R:n sopimuksen loppuunsaattaminen ja raportointi
Päätettiin yksimielisesti, että työelämävastaava Raimo Muurinen laatii raportin työelämäprojektin ja -toimikunnan toiminnasta ja toimittaa sen yliopiston ura- ja rekrytointipalveluille viikolla 11. Näin sopimukseen liittyvä toiminta tulee saatettua loppuun ja sopimukseen kuuluva 500€ avustus voidaan laskuttaa U&R:lta.
	
Svalin sponsorointisopimuksen luonnos
Suomen valtiotieteilijöiden liiton kanssa mahdollisesti tehtävän sopimuksen luonnoksesta keskustelu päätettiin siirtää pidettäväksi yhdistyksen kevätkokouksen jälkeen.

10. Kevätkokouksen ajankohdan päättäminen
Iltakoulu ry:n sääntöjen mukainen kevätkokous järjestetään keskiviikkona 07.04. kello 16:00.

Laura Markkanen ja Markus Räty poistuivat kokouksesta kello 17:25.

11. META
Keskusteltiin hallitustoiminnan tulevaisuudesta ja mahdollisuuksista sekä seuraavassa kokouksessa tehtävistä esityksistä.

12. Seuraavasta kokouksesta sopiminen
Seuraava kokous järjestetään tiistaina 30.03. kello 16:00.

13. Kokouksen päättäminen
Puheenjohtaja päätti kokouksen kello 17:57.

Gritten Naams							Matti Muhli
puheenjohtaja							sihteeri

Saara Kuittinen						Jere Seikkala
pöytäkirjantarkastaja						pöytäkirjantarkastaja
Liite 1.

PÄIVÄYS: Mon 01 Mar 2010 13:37:25 +0200
LÄHETTÄJÄ: Hanna M Meriläinen
VASTAANOTTAJA: iltakoulu@uta.fi
OTSIKKO: Tämän päiväisestä kokouksesta!

Hei!

En valitettavasti pääse kokoukseen sairastumisen vuoksi, mutta brieffaan teitä taloudesta nopeasti tässä sähköpostissa. Elikkäs.
Rahaa on tällä hetkellä tilillä 3278,41?.

Raimolta on oletettavissa tulevan iso tukku kuitteja tilitettäväksi.
Yritettiin sopia tapaamista viime keskiviikoksi, mutta vastausta raimolta ei kuulunut ja joulukuussa tapahtuneista on kulunut kohta jo 3 kuukautta.

Valmennus kurssi tuottaa jo jonkin verran kun ennakkomateriaalimaksuja alkaa tulla, mutta tämän hetkisellä osallistujamäärällä voitolle ei vielä päästä. Ilmoittautuneita on siis 6 valtio-oppiin ja 3 kv-politiikkaan.
Lisäksi materiaalipakettitilauksia on tullut 3.

HVK-maksuista muistutusta Raimolle, Ilarille ja Aleksille.

Terveisin
Hanna